sukhrobnurali/uzbek-legal-corpus huggingface dataset:
Oʻzbekiston Respublikasi Prezidentining ayrim Farmonlariga oʻzgartish va qoʻshimchalar kiritish toʻgʻrisida
(decree, 2025-11-26)

1. Oʻzbekiston Respublikasi Prezidentining ayrim Farmonlariga 2013-yilning 1-yanvaridan boshlab ilovaga muvofiq oʻzgartish va qoʻshimchalar kiritilsin. 2. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 3. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Bolali oilalarga davlat ijtimoiy yordami tizimini takomillashtirish toʻgʻrisida” 1994-yil 16-iyundagi PF–871-sonli Farmonida: a) 1-bandning ikkinchi xatboshi quyidagi tahrirda bayon etilsin: “14 yoshgacha voyaga yetmagan bolalari boʻlgan oilalarga har oylik nafaqa; b) 2-bandi oʻz kuchini yoʻqotgan deb hisoblansin; v) 3-bandning ikkinchi xatboshi quyidagi tahrirda bayon etilsin: “14 yoshgacha voyaga yetmagan bolalari boʻlgan oilalarga har oylik nafaqalar uchun — respublika va mahalliy budjetlarning mablagʻlari”. 2. Oʻzbekiston Respublikasi Prezidentining “Kam taʼminlangan oilalarni ijtimoiy himoyalashni kuchaytirishga oid tadbirlar toʻgʻrisida” 1994-yil 23-avgustdagi PF–938-sonli Farmoni 4-bandining uchinchi xatboshidagi “amaldagi” soʻzidan oldin “yil boshida belgilangan” soʻzlari qoʻshib qoʻyilsin. 4. Oʻzbekiston Respublikasi Prezidentining “Aholining ijtimoiy himoyaga muhtoj qatlamlarini aniq yoʻnaltirilgan tarzda qoʻllab-quvvatlashni kuchaytirish toʻgʻrisida” 2002-yil 25-yanvardagi PF–3017-sonli Farmonida: a) 2-bandidagi “eng kam” soʻzlaridan oldin “yil boshida belgilangan” soʻzlari yozilsin; b) 3-bandi oʻz kuchini yoʻqotgan deb hisoblansin; 5. Oʻzbekiston Respublikasi Prezidentining “Aholini ijtimoiy himoya qilish tizimini yanada takomillashtirish va mustahkamlashga oid chora-tadbirlar toʻgʻrisida” 2007-yil 19-martdagi PF–3864-sonli Farmoni 3-bandining toʻrtinchi xatboshidagi “Qoraqalpogʻiston Respublikasi va viloyatlarda eng kam ish haqining 1 baravari, Toshkent shahrida 1,5 baravari miqdorida” soʻzlari “Oʻzbekiston Respublikasi Prezidentining qarorlari bilan belgilanadigan miqdorlarda” soʻzlari bilan almashtirilsin. 6. Oʻzbekiston Respublikasi Prezidentining “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qoʻshimcha chora-tadbirlar toʻgʻrisida” 2011-yil 24-avgustdagi PF–4354-sonli Farmoni 8-bandidagi “kichik korxonalar” soʻzlaridan keyin “(tabiiy gazni tranzit va eksport qiladigan korxonalar bundan mustasno)” soʻzlari qoʻshib qoʻyilsin.
Oʻzbekiston Respublikasi hududi orqali avtomobil transportida suyultirilgan gaz tranzitini taqiqlash toʻgʻrisida
(resolution, 2016-06-27)

Oʻzbekiston Respublikasi Bojxona kodeksining 9-moddasiga muvofiq, davlat xavfsizligini taʼminlash, jamoat tartibini, aholining hayoti va sogʻligʻini himoya qilish, atrof tabiiy muhitni muhofaza qilish maqsadida Vazirlar Mahkamasi qaror qiladi: 1. 2013-yil 1-yanvardan boshlab Oʻzbekiston Respublikasi hududi orqali avtomobil transportida suyultirilgan gaz (TIF TN kodi — 2711) tranziti taqiqlansin. 2. Tashqi ishlar vazirligi va Oʻzbekiston avtomobil va daryo transporti agentligi avtomobil transportida suyultirilgan gaz tranziti taqiqlanishi toʻgʻrisida yukni joʻnatuvchilarning xabardor qilinishini taʼminlasinlar. 3. Oʻzbekiston Respublikasi Davlat bojxona qoʻmitasi va Ichki ishlar vazirligi Oʻzbekiston Respublikasi bojxona hududi orqali suyultirilgan gaz noqonuniy tranzit qilingan hollarda suyultirilgan gazning koʻrsatib oʻtilgan hajmini qonun hujjatlarida belgilangan tartibda davlat daromadiga qaratish boʻyicha tegishli chora-tadbirlar koʻrsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Vakolatli banklarda eksport va barter kontraktlarini hisobga qoʻyish va ularning bajarilishi ustidan nazorat qilish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2014-09-08)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-yil, 12-son, 247-modda), “Valyutani tartibga solish toʻgʻrisida”gi (Oʻzbekiston Respublikasi Oliy Majlisining Axborotnomasi, 2004-yil, 1-2-son, 6-modda) qonunlari va Oʻzbekiston Respublikasi Prezidentining 2012-yil 18-iyuldagi PF–4455-son “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-yil, 29-son, 328-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 2000-yil 24-iyunda 393-son bilan tasdiqlangan “Vakolatli banklarda eksport va barter kontraktlarini hisobga qoʻyish va ularning bajarilishi ustidan nazorat qilish tartibi toʻgʻrisidagi nizom”ga (roʻyxat raqami 954, 2000-yil 9-avgust) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 15-son) ilovaga* muvofiq oʻzgartirish va qoʻshimchalar kiritilsin. 2. Ushbu qaror 2013-yil 1-yanvardan kuchga kiradi.
Soliq va budjet siyosatining 2013-yilga moʻljallangan asosiy yoʻnalishlari qabul qilinganligi, shuningdek soliq hisobotini taqdim etish davriyligi qisqartirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida
(law, 2022-04-13)

5-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 6-modda. Ushbu Qonun 2013-yilning 1-yanvaridan eʼtiboran kuchga kiradi.
Yangi yil bayrami munosabati bilan dam olish kunlarini koʻchirish toʻgʻrisida
(resolution, 2020-09-28)

Yangi yil bayrami munosabati bilan aholining dam olishi uchun qulay shart-sharoitlar yaratish maqsadida: 2012-yil 29-dekabr shanba va 30-dekabr yakshanba dam olish kunlari mos ravishda 2012-yil 31-dekabr dushanba va 2013-yil 2-yanvar chorshanba kunlariga koʻchirilsin; 2012-yil 29-dekabr shanba va 30-dekabr yakshanba kunlari ish kunlari deb eʼlon qilinsin.
“Import kontraktlarini hisobga qoʻyish tartibi toʻgʻrisida”gi qarorni oʻz kuchini yoʻqotgan deb topish haqida
(resolution, 2012-12-21)

Oʻzbekiston Respublikasi Prezidentining 2012-yil 18-iyuldagi PF-4455-son “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-y., 29-son, 328-modda) muvofiq Oʻzbekiston Respublikasi Davlat bojxona qoʻmitasi va Markaziy banki Boshqaruvi qaror qiladilar: 1.Oʻzbekiston Respublikasi Davlat bojxona qoʻmitasi va Markaziy banki Boshqaruvining 2003-yil 20-oktabrdagi 01-02/19-42 va 241-V-son “Import shartnomalarini hisobga olish tartibi toʻgʻrisida”gi qarori (roʻyxat raqami 1283, 2003-yil 21-oktabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-yil, 19-20-son) oʻz kuchini yoʻqotgan deb topilsin. 2. Mazkur qaror 2013-yil 1-yanvardan kuchga kiradi.
Oʻzbekiston Respublikasi Bojxona organlarida kontraktlar (shartnomalar) va bitimlarni hisobga qoʻyish tartibiga oʻzgartirish va qoʻshimchalar kiritish toʻgʻrisida
(resolution, 2019-02-14)

Oʻzbekiston Respublikasi Prezidentining 2012-yil 18-iyuldagi PF-4455-son “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-y., 29-son, 328-modda) muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 1999-yil 10-sentabrda 02/19-67-sonli qarori bilan tasdiqlangan “Oʻzbekiston Respublikasi Bojxona organlarida kontraktlar (shartnomalar) va bitimlarni hisobga qoʻyish tartibi”ga (roʻyxat raqami 832, 1999-yil 15-oktabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlar axborotnomasi, 1999-y., 12-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Dehqon va fermer xoʻjaliklari tomonidan yetishtirilgan meva va sabzavot mahsulotlarini va ularni qayta ishlab olingan mahsulotlarni chetga chiqarishni rasmiylashtirish tartibi, shuningdek unga kiritilgan oʻzgartirishlarni oʻz kuchini yoʻqotgan deb topish haqida
(resolution, 2012-12-21)

Oʻzbekiston Respublikasi Prezidentining 2012-yil 18-iyuldagi PF–4455-son “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-y., 29-son, 328-modda) muvofiq Oʻzbekiston Respublikasi Davlat bojxona qoʻmitasi qaror qiladi: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Davlat bojxona qoʻmitasi tomonidan 1998-yil 2-iyulda 03/12-166-son bilan tasdiqlangan Dehqon va fermer xoʻjaliklari tomonidan yetishtirilgan meva va sabzavot mahsulotlarini va ularni qayta ishlab olingan mahsulotlarni chetga chiqarishni rasmiylashtirish tartibi (roʻyxat raqami 450, 1998-yil 2-iyul); Oʻzbekiston Respublikasi Davlat bojxona qoʻmitasi tomonidan 1998-yil 24-noyabrda Dehqon va fermer xoʻjaliklari tomonidan yetishtirilgan meva va sabzavot mahsulotlarini va ularni qayta ishlab olingan mahsulotlarni chetga chiqarishni rasmiylashtirish tartibiga 1-son oʻzgartirishlar (roʻyxat raqami 450-1, 1998-yil 30-noyabr). 2. Mazkur qaror Oʻzbekiston Respublikasi Qishloq va suv xoʻjaligi vazirligi hamda Oʻzbekiston fermerlari kengashi bilan kelishilgan. 3. Mazkur qaror 2013-yil 1-yanvardan kuchga kiradi.
“Dissertatsiya va avtoreferatlarni rasmiylashtirish qoidalarini tasdiqlash toʻgʻrisida”gi qarorni oʻz kuchini yoʻqotgan deb topish toʻgʻrisida
(resolution, 2012-12-19)

Oʻzbekiston Respublikasi Prezidentining 2012-yil 24-iyuldagi PF-4456-son “Oliy malakali ilmiy va ilmiy-pedagog kadrlar tayyorlash va attestatsiyadan oʻtkazish tizimini yanada takomillashtirish toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-y., 30-son, 346-modda) asosan Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosati qaror qiladi: 1. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 2004-yil 24-iyundagi 106/4-son “Dissertatsiya va avtoreferatlarni rasmiylashtirish qoidalarini tasdiqlash toʻgʻrisida”gi qarori (roʻyxat raqami 1386, 2004-yil 16-iyul) (Oʻzbekiston Respublikasi qonun hujjatlari toʻplami, 2004-y., 28-son, 328-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Xalqaro shartnomani tasdiqlash toʻgʻrisida
(resolution, 2012-12-17)

1. 2012-yil 30-mayda Ashxobod shahrida imzolangan 1992-yil 9-oktabrdagi Xalqaro Hamdoʻstlik Mamlakatlariga aʼzo davlatlarning geodeziya, kartografiya, kadastr va Yerni masofadan turib zondlash sohasida oʻzaro hamkorligi toʻgʻrisidagi Bitimga oʻzgartirishlar kiritish toʻgʻrisidagi protokol tasdiqlansin. 2. Oʻzbekiston Respublikasi Tashqi ishlar vazirligi depozitariyga Oʻzbekiston Respublikasi tomonidan koʻrsatilgan xalqaro shartnomaning kuchga kirishi uchun zarur boʻlgan ichki davlat tartib-taomillari bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Vazirlar Mahkamasi, tegishli vazirlik va idoralar rahbarlari xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar.
Bojxona qiymatini toʻgʻrilash BQT-1 va BQT-2 shakllarini toʻldirish boʻyicha yoʻriqnomaga oʻzgartirishlar va qoʻshimcha kiritish haqida
(resolution, 2017-06-23)

Oʻzbekiston Respublikasining Bojxona kodeksi (Oʻzbekiston Respublikasi Oliy Majlisining Axborotnomasi, 1998-y., 2-son, 36-modda) va “Davlat bojxona xizmati toʻgʻrisida”gi Qonunining 6-moddasiga (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2000-yil 5-apreldagi 02/8-19-son bilan tasdiqlangan Bojxona qiymatini toʻgʻrilash BQT-1 va BQT-2 shakllarini toʻldirish boʻyicha Yoʻriqnomaga (roʻyxat raqami 920, 2000-yil 20-aprel), (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 8-son) ilovaga* muvofiq oʻzgartirishlar va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Xalqaro shartnomani tasdiqlash toʻgʻrisida
(resolution, 2012-12-13)

1. Mustaqil Davlatlar Hamdoʻstligiga aʼzo davlatlarning turizm boʻyicha Kengashi toʻgʻrisida 2012-yil 30-may kuni Ashxobod shahrida MDH hukumatlari rahbarlari Kengashining majlisida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-tamoyillari bajarilgani toʻgʻrisida depozitariyga tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin.
Alkogolli mahsulotlar uchun eng kam ulgurji - sotish va chakana narxlarni qayta koʻrib chiqish toʻgʻrisida
(resolution, 2014-01-01)

Oʻzbekiston Respublikasi Vazirlar Mahkamasining 2009-yil 23-dekabrdagi 327-son “Alkogolli mahsulotlar uchun eng kam ulgurji-sotish va chakana narxlarni joriy etish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-y., 52-son, 569-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Alkogolli mahsulotlar uchun eng kam ulgurji - sotish va chakana narxlar qayta koʻrib chiqilib, ular ilovaga muvofiq miqdorlarda belgilansin. 2. Oʻzbekiston Respublikasi Moliya vazirligi va Davlat soliq qoʻmitasining 2011-yil 12-dekabrdagi 81, 2011-39-son “Alkogolli mahsulotlar uchun eng kam ulgurji - sotish va chakana narxlarni qayta koʻrib chiqish toʻgʻrisida”gi qarori (roʻyxat raqami 2301, 2011-yil 16-dekabr) (Oʻzbekiston Respublikasi qonun hujjatlari toʻplami, 2011-y., 50-son, 540-modda) oʻz kuchini yoʻqotgan deb hisoblansin. 3. Mazkur qaror 2013-yil 1-yanvardan kuchga kiradi.
Namangan viloyati ishlab chiqarish salohiyatini rivojlantirish boʻyicha qoʻshimcha chora tadbirlar toʻgʻrisida
(resolution, 2012-12-12)

Namangan viloyatining sanoat salohiyatini yangi raqobatbardosh mahsulot ishlab chiqarish hisobiga yanada rivojlantirish, shuningdek aholini bandligini taʼminlash va daromadlarini oshirish maqsadida Vazirlar Mahkamasi qaror qiladi: 1. “OQIL PLAST SAVD” MCHJning ogʻir moliyaviy ahvoli tufayli 2012-yil 28-iyuldagi 196 son koʻchmas mulkni sotib olish sotish shartnomasida nazarda tutilgan, Namangan viloyati, Norin tumani, Xaqqulobod shahri, “Yangi tong” MFY manzili boʻyicha joylashgan koʻchmas mulk obyektlari boʻyicha investitsiya majburiyatlari bajarilmaganligi maʼlumot uchun qabul qilinsin. 2. Namangan viloyati hokimligi va Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasining quyidagi taklifiga rozilik berilsin: Namangan viloyati, Norin tumani, Xaqqulobod shahri, “Yangi tong” MFY manzili boʻyicha joylashgan, Norin tumani hokimligi balansida boʻlgan va davlat mulki hisoblangan koʻchmas mulk obyektlarini (bino inshootlarni) “NORIN BOTLERS” MCHJga nol sotib olish qiymatida realizatsiya qilish, bunda bir yil davomida jami 175 ming yevro va 4 600 mln soʻm miqdorida investitsiya yoʻnaltirish majburiyati, jumladan: bino inshootlarni taʼmirlash, hududni obodonlashtirish va zamonaviy texnologiyalarni joriy etish; zamonaviy alkogolsiz ichimliklar ishlab chiqarishni tashkil etish; kamida 100 ta yangi ish oʻrni yaratish. 3. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi hamda Namangan viloyati hokimligiga topshirilsin: bir hafta muddatda “OQIL PLAST SAVDO” MCHJ bilan nol sotib olish qiymatida berilgan koʻchmas mulk toʻgʻrisidagi oldi sotdi bitimini belgilangan tartibda bekor qilish; 2012-yil 25-dekabrga qadar “NORIN BOTLERSRS” MCHJ bilan 2 bandda koʻrsatilgan shartlarda koʻchmas mulk obyektlarini sotib olish sotish shartnomasini tuzish va unda investitsiya kiritish jadvalini tasdiqlash, mulk huquqini investitsiya majburiyatlari bajarilgandan soʻng rasmiylashtirishni nazarda tutish; “NORIN BOTLERS” MCHJ tomonidan qabul qilingan investitsiya majburiyatlarining vijdonan bajarilishini qatʼiy nazorat qilish. 4. 2012-yil 18-iyuldagi 223 son Vazirlar Mahkamasi qarorining 1 va 2 bandlari oʻz kuchini yoʻqotgan deb hisoblansin. 5. Mazkur qaror ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“Butun (qurilayotgan) obyektlar uchun yuklarni deklaratsiyalash toʻgʻrisidagi vaqtinchalik Yoʻriqnomasini tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2012-12-11)

Oʻzbekiston Respublikasi “Davlat bojxona xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-yil, 9-son, 230-modda) 6-moddasi va Oʻzbekiston Respublikasi Prezidentining 2012-yil 18-iyuldagi PF–4455-son “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2012-yil, 29-son, 328-modda) asosan Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat soliq qoʻmitasi Bosh bojxona boshqarmasining “Butun (qurilayotgan) obyektlar uchun yuklarni deklaratsiyalash toʻgʻrisidagi Vaqtinchalik yoʻriqnomani tasdiqlash toʻgʻrisida”gi buyrugʻi (roʻyxat raqami 71, 1994-yil 13-iyun) oʻz kuchini yoʻqotgan deb topilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Fargʻona viloyati tashkilotlari va aholini elektr energiya bilan taʼminlanishni yaxshilash chora-tadbirlari toʻgʻrisida
(resolution, 2012-12-11)

Fargʻona viloyatidagi tashkilotlar va aholini elektr energiyasi bilan barqaror taʼminlash, elektr energiyasini ishlab chiqarish va sotish sohasidagi faoliyatni muvofiqlashtirishni takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2011-yil 15-noyabrdagi PQ-1641-son “Fargʻona shahrining bosh rejasini amalga oshirish, 2012 — 2015-yillarga moʻljallangan ijtimoiy va transport obyektlarini qurish va rekonstruksiya qilish chora-tadbirlari toʻgʻrisida”gi qaroriga asosan “Fargʻona viloyati energo markazi” OAJni tugatish koʻzda tutilganiga eʼtiborga olinsin.. 2. Fargʻona viloyati hokimligi, “Oʻzbekenergo” davlat aksiyadorlik kompaniyasi va “Fargʻona viloyati energo markazi” OAJning: “Fargʻona Viloyat Energo Markazi” OAJ shoʻba korxonasi Quvasoy GRESi tomonidan “Fargʻona viloyati energiya markazi” OAJ ustav kapitalidagi davlat ulushini balans qiymatini kamaytirish, “Oʻzbekenergo” davlat aksiyadorlik kompaniyasi ustav kapitaliga keyinchalik “Oʻzelektroset” unitar korxonasiga oʻtkazish” orqali elektr stansiyasini balans qiymatida topshirish; “Oʻzbekenergo” davlat aksiyadorlik kompaniyasining ustav kapitalini “Fargʻona viloyati energo markazi” OAJning “Quvasoy GRES” shoʻba korxonasining oʻtkazilayotgan elektr nimstansiyasi qiymati hisobiga oshirish toʻgʻrisidagi takliflariga rozilik berilsin. 3. “Oʻzbekenergo” davlat aksiyadorlik kompaniyasi: “Fargʻona Viloyat Energo Markazi” AJ Quvasoy GRES shoʻba korxonasi ushbu qarorning 2-bandi ikkinchi xatboshida koʻrsatilgan elektr nimstansiyasini bir oy muddatda qabul qilish va topshirishni amalga oshirsin va undan unumli foydalansin; Oʻzbekiston Respublikasi Davlat mulki qoʻmitasi ushbu qarorning 2-bandi ikkinchi xatboshida koʻrsatilgan elektr nimstansiyasini qonun hujjatlarida belgilangan tartibda boshqa joyga oʻtkazish yoʻli bilan jamiyat ustav kapitalining koʻpayishini taʼminlasin. 4. Belgilansinki, baholovchi tashkilotlarning mazkur qarorning 2-bandida koʻrsatilgan elektr nimstansiyasini va hukumatning ilgari qabul qilingan qarorlarida nazarda tutilgan boshqa davlat mulki obyektlarini “Oʻzbekenergo” davlat aksiyadorlik kompaniyasi ustav fondiga oʻtkazish uchun baholash bilan bogʻliq xizmatlari “Oʻzbekenergo” davlat aksiyadorlik kompaniyasi mablagʻlari hisobidan toʻlangan. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin.
Yollanib ishlovchilarning soni va ish haqi statistikasi boʻyicha Yoʻriqnomani oʻz kuchini yoʻqotgan deb topish haqida
(resolution, 2012-12-10)

Oʻzbekiston Respublikasining “Davlat statistikasi toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 2002-y., 12-son, 219-modda) 51-moddasi va Oʻzbekiston Respublikasi Vazirlar Mahkamasining 2003-yil 8-yanvardagi 8-son qarori (Oʻzbekiston Respublikasi qonun hujjatlari toʻplami, 2003-y., 1-2-son, 7-modda) bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Makroiqtisodiyot va statistika vazirligi tomonidan 1998-yil 26-oktabrda 33-son bilan tasdiqlangan Yollanib ishlovchilarning soni va ish haqi statistikasi boʻyicha yoʻriqnoma (roʻyxat raqami 788, 1999-yil 30-iyul) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Moliya vazirligi, Mehnat va aholini ijtimoiy muhofaza qilish vazirligi va Oʻzbekiston Kasaba uyushmalari Federatsiyasi Kengashi bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishildi:
Xalqaro shartnomani tasdiqlash toʻgʻrisida
(resolution, 2012-12-10)

Oʻzbekiston Respublikasi “Oʻzbekiston Respublikasining xalqaro shartnomalari toʻgʻrisida”gi Qonunining 20-moddasiga muvofiq: 1. 2012-yil 20-sentabr kuni Seul shahrida imzolangan Oʻzbekiston Respublikasi Hukumati bilan Koreya Respublikasi Hukumati oʻrtasidagi maxfiy harbiy maʼlumotlarni himoya qilish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligiga mazkur xalqaro shartnoma kuchga kirishi uchun Oʻzbekiston Respublikasi tomonidan ichki davlat tartib-taomillari bajarilganligi toʻgʻrisida tegishli xabarnomani yuborsin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralar rahbarlariga mazkur qarorning 1-bandida koʻrsatilgan xalqaro shartnomadan kelib chiqadigan Oʻzbekiston Respublikasining majburiyatlarini belgilangan tartibda bajarilishi ustidan nazoratni taʼminlasin. 4. Ushbu qarorning ijrosini nazorat qilish Oʻzbekiston Respublikasi Bosh vaziri Sh. Mirziyoyev hamda Oʻzbekiston Respublikasi Prezidenti huzuridagi Milliy xavfsizlik kengashi kotibi B. Tashmatov zimmasiga yuklansin.